Kviečiu pažaisti

Tėveliai, žaidimas turėtų būti smagus visiems, nekelti nerimo. Kai vaikas mato, kad ir jums  malonu, jis nori žaisti vis labiau. Spontaniškumas ir smagumas žaidžiant leidžia atsipalaiduoti ir jums, ir vaikams. Šitaip kuriami jūsų bendri malonūs prisiminimai.

1. „SPĖK RAIDĘ“ – uždengtas indas, į jį idėtos raidės ( raidės gali būti iškirptos iš storesnio popieriaus, arba pirktos raidžių formos) žaidėjas liesdamas turi atspėti raidę, sugalvoti žodžių su ta raide.
2. „RAIDŽIŲ ŠARADOS“ – vieni pavaizduoja, apibūdina. Kiti žaidėjai spėja.
3. „RAIDŽIŲ ISTORIJOS“ – išsitrauki raidės kortelę ir pasakoji trumpą istoriją apie raidę ( Buvo stora, stora raidė. Vieną dieną nutarė sportuoti ir sveikai maitintis. Po metu kieme vaikščiojo gražuolė „D“ raidė).
4. MĮSLĖS APIE RAIDES.
5. Miesto, miško paveikslėliai ar kambaryje ieškoti ir juose surasti raides, jas parodyti paveikslėlyje apvedžioti, suskaičiuoti kas kiek surado.
6. „RAIDŽIŲ MUZIEJUS‘ - ant didesnių lapų nupiešti raides, jas išdėlioti kambaryje. Išrenkamas vienas gidas, kiti muziejaus lankytojai. Gidas pristato darbus.
7. Teatriniai žaidimai - iš šeimos narių sudėlioti raides.
8. **„SUSTINK!“** Tai visiems gerai žinomas žaidimas. Šokama pagal muziką, kai ji nutyla – visi turi tuojau pat sustingti. Iš žaidimo iškrenta tas, kas nespėjo sustingti arba pajudėjo.
9. KAS DINGO? KAS ATSIRADO? Dėmesio koncentracijos ir fotografinės atminties lavinimas: Suieškokite 10-15 skirtingų daiktų (knyga, šaukštas, akmuo, telefonas, kojinė ir kt.) ir sudėkite juos į vieną vietą ant žemės. Leiskite vaikams gerai apžiūrėti ir įvardinti, ką čia mato, o po to paprašykite nusisukti. Tuo metu skubiai paslėpkite vieną iš daiktų, o likusius sukeiskite vietomis. Leiskite vaikams atsisukti ir paklauskite „KAS DINGO?“. Pirmasis teisingai pasakęs įgauna teisę slėpti kitą daiktą. Žaidimą galima žaisti Ir atvirkščiai: kol visi nusisukę pridėkite 1 ar 2 naujus daiktus, o vėliau paklauskite „KAS ATSIRADO?“.
10. „BŪŪ IR MIAU“ Dėmesio koncentracijos lavinimas. Sutarkite, kad skaičiuosite iki 20 visi iš eilės, tik vietoj skaičių, (pvz 2, 12), reikės sakyti BŪŪ, o vietoje (7, 17 ) MIAU. Tada ratu, pagal laikrodžio rodyklę, sakykite tik po vieną žodį (1, BŪŪ,3, 4, 5, 6, MIAU...) kol kuris nors suklius ir iškris. Suskaičiavus iki 20 vėl pradėti iš pradžių. Pradedam nuo lengvesnio varianto ir sunkinam.